Turun kaupunginkirjasto MUISTIO

Vaskin kokoelmatoimijat

30.4.2019

Vaski-kirjastojen kokoelmatyöryhmän kokous

Aika maanantai 29.4.2019 klo 13 - 15

Paikka Turun kaupungin pääkirjasto, 3. kerros, iso neuvotteluhuone

Kutsuttu Kaisa Hypén (pj.) Turku

Anu Lehtonen-Sonkki Kaarina (poissa)

Sari Levon Uusikaupunki

Erja Metsälä Turku

Arja Rytkönen Kaarina

Maija Suoyrjö Turku

Säde Vainio (siht.) Salo

KÄSITELTÄVÄT ASIAT

1. **Kokoelmatyöryhmän kokoonpano ja kirjastojen kuulumiset**

Jan-Erik Ylitalo on siirtynyt Huittisten kirjastoon, joten hän ei ole enää työryhmän jäsen. Uutta jäsentä ei ainakaan näillä näkymin nimetä.

Erja Metsälä on aloittanut kaunokirjallisuudesta ja taiteesta vastaavana informaatikkona Turun kaupunginkirjastossa 1.2.19, ja osallistuu jatkossa kokoelmatyöryhmän kokouksiin.

Kirjastojen kuulumiset:

Turku:

* pääkirjastossa on aloitettu uusien aineistolajien lainaus asiakkaille; 2018 alkoi erilaisten soitinten lainaus, tänä vuonna valokuvataiteen ja lähitulevaisuudessa myös lautapelien (50 kpl) lainaus. Nämä aineistot on keskitetty musiikkiosastolle.
* kuvailu & uuden aineiston käsittely keskitetään pääkirjaston 3. kerrokseen
* tilamuutoksia: musiikkiosasto suunnittelee studiota
* aineistojen valitsijat ovat kiertäneet lähikirjastoja ja tutustuneet näiden kokoelmatarpeisiin

Uusikaupunki:

* henkilökuntaa on eläköitynyt ja sen seurauksena on parhaillaan auki informaation paikka Kalannin lähikirjastossa. Pääkirjastossa informaatikon vakanssin haku on juuri päättynyt.
* kirjastorakennuksen remontti tulossa; kokoelmaa on käyty läpi ja poistoja tehty runsaasti

Salo:

* pääkirjastossa on siirrytty varausten itsepalvelunoutoon
* pääkirjastossa ollaan luopumassa mikroluokasta & sen pöytäkoneista, tilalle tulee Optima locker-kaappi, josta asiakkaat voivat lainata käyttöönsä läppäreitä
* yhdeksästä lähikirjastosta kuusi on muutettu omatoimikirjastoiksi. Kävijä- ja lainausluvut ovat kasvaneet muutoksen seurauksena.

Kaarina:

* Piikkiön omatoimikirjastosta aiotaan poistaa käyttäjien ikärajakielto, joka aikanaan otettiin käyttöön järjestyshäiriöiden vuoksi. Littoisten lähikirjaston muutos omatoimiseksi on meneillään. Kävijä- ja lainausluvut ovat kasvaneet omatoimen myötä.
* pääkirjastossa uuden kirjastorakennuksen myötä lainaus on kasvanut erityisesti lastenosastolla. Uudessa talossa on saatu kokemusta, miten kannattaa aineistoa järjestää hyllytilaan. Joitain muutoksia on tehty, esim. dekkarit ja jännitys yhdistetään jännitykseksi. Sekä asiakkaat että henkilökunta ovat tyytyväisiä uuteen rakennukseen.
* henkilökunnasta eläköityi 2 jokin aikaa sitten, nyt on saatu vakinaistettua määräaikaiset

1. **Ajankohtaista e-aineistoista**

Verkkokirjastossa oli 25.3.-8.4. auki e-aineistokysely, johon tuli 141 vastausta.

E-kirjojen ja e-äänikirjojen hinnat ovat nousseet ensimmäisestä hankintahinnasta, joidenkin kohdalla huomattavasti. Asiasta on reklamoitu tammikuussa (24.1.) sekä Ellibsiä että kilpailutuksesta vastanneita KL Kuntahankintoja ja Yleisten kirjastojen konsortiota, mutta reklamaatioihin ei ole saatu vastauksia.

Keskihinta on noussut lähes kymmenellä eurolla:

keskihinta v. 2019 alussa: 28,23

keskihinta suomenk. kaunolle 2018: 19,64

Tästä syystä varausjonoja ei voida purkaa aiempaan tapaan. Varausten määrä on kasvanut mutta pisimmät jonot keskittyvät tiettyihin kirjoihin. Kohonneista hinnoista on annettu palautetta Ellibsille myös konsortion kautta.

E-aineistojen hankintaa hankaloittaa sekä hintojen että saatavuuden sattumanvaraisuus; tietyn teoksen hinta saattaa muuttua rajustikin nopeassa tahdissa, samoin saatavuus.

Verkkokirjaston e-ohje on päivitetty koskemaan myös lehtiä ja musiikkia: <https://vaski.finna.fi/Content/eohje>

1. **Av-aineiston kilpailutus**

Tämän vuoden aikana kilpailutetaan

* äänikirjojen
* kielikurssien
* konsolipelien
* kuvatallenteiden
* musiikkitallenteiden

päähankintapaikat. Tavoitteena on kaksivuotinen sopimus (2020-21), johon liittyy kaksi optiovuotta (2022-23). Meneillään on kartoitus, mitkä kirjastot Varsinais-Suomen alueelta osallistuvat kilpailutukseen. Kilpailutuksen aikataulu: tarjouspyynnön julkaisu viikolla 33, joten vielä on aikaa vaikuttaa asiaan.

Nykyisessä sopimuksessa ovat mukana kaikki Vaski- ja Loisto-kirjastot.

1. **Kokoelmaohjeet Vaski-ekstranetissa**

Päivitetyt ohjeet löytyvät täältä: <https://vaskiextra.net/ohjeet/>

1. **Työryhmän muut tälle vuodelle määritellyt tehtävät ja niiden tilanne**

* Turun varastointi- ja poistolinjauksen viimeistely ja tiedottaminen muille Vaski-kirjastoille
* Turun kellutuksen vaikutusten esittely johtoryhmälle
* Kokoelma-aiheinen koulutuspäivä? Osana AKE-toimintaa? Ehkä syksyllä 2019
* Vaskin johtoryhmän mahdolliset toimeksiannot

1. **Muut asiat**
2. **Seuraavan kokouksen ajankohta**

Seuraava kokous pidetään maanantaina 16.9. klo 13.00